ઇન્દિરા ગાંધી પ્રેરિત ૧૯૭૫થી ૧૯૭૭ની કટોકટી વખતની સુબ્રહ્મણ્યમ સ્વામીની દાસ્તાન પણ કોઈ થ્રિલર ફિલ્મ જેવી જ છે. ઇમર્જન્સીમાં સ્વામીના નામનું ધરપકડનું વૉરન્ટ નીકળેલું, પરંતુ સ્વામી અમેરિકાના મિશિગનમાં પોતાના એક બિઝનેસમૅન મિત્રને ત્યાં જતા રહેલા. ૧૯૭૬માં ઇમર્જન્સી ચાલુ હતી ત્યારે રાજ્યસભાના સભ્ય તરીકે દિલ્હી આવ્યા અને સત્રમાં હાજરી પણ આપી. સત્ર સ્થગિત થયું અને પોતાની ધરપકડ થાય એ પહેલાં તેઓ ફરી પાછા ઊડી ગયા. એ વખતે સ્વામીને રાજ્યસભામાંથી બરખાસ્ત કરવામાં આવ્યા હતા. ઇમર્જન્સી વખતે સ્વામીએ પણ પંજાબી સરદારનો વેશપલટો કરેલો.